Yrttitarhassa
Mun sieluni yrttitarhassa
 moni kasvavi kukka kumma,
 siellä kasvaa onneton ohdake
 ja mieronkukka tumma.

 Unikukat ne kulolla unelmoi
 ja iloiset sasminat häilyy,
 ja kalmankukka se versoo myös,
 ja mustassa varressa päilyy.

 Moni kukka on kylmästä kuihtunut
 ja moni on kasvanut hukkaan
 ja yhtä kukkaa ei enään oo,
 sitä valkoista liljakukkaa.

 Se kukka on lumisen puhtauden,
 se loisti auringon alla,
 se äitini hautaa koristais,
 vaan sen on jo vienyt halla.